**Molėtų rajono savivaldybės taryba**

**SPRENDIMAS**

**Dėl molėtų rajono savivaldybės tarybos 2011 m. gruodžio 22 d. sprendimo nr. b1-268 „dėl atlyginimo dydžio už teikiamą neformalųjį švietimą nustatymo“ pakeitimo**

2019 m. rugsėjo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos švietimo įstatymo 70 straipsnio 9 dalimi, atsižvelgdama į Molėtų menų mokyklos 2019-06-25 raštą Nr. D7-29 „Dėl mokesčių ir įkainių nustatymo,

Molėtų rajono savivaldybės taryba n u s p r e n d ž i a:

Pakeisti Molėtų rajono savivaldybės tarybos 2011 m. gruodžio 22 d. sprendimą Nr. B1-268 „Dėl atlyginimo dydžio už teikiamą neformalųjį švietimą nustatymo“:

1. Pakeisti 1 punktą ir jį išdėstyti taip:

„1. Nustatyti atlyginimo dydį už Molėtų menų mokyklos teikiamą formalųjį švietimą papildantį ir neformalųjį vaikų bei suaugusiųjų švietimą, už teikiamą muzikos instrumentų nuomos paslaugą:

|  |  |  |  |  |
| --- | --- | --- | --- | --- |
| Eil.  Nr. | Skyriaus pavadinimas | Programos pavadinimas | Mokestis per mėnesį (Eur) | Mokestis už užsiėmimą (Eur) |
| 1 | 2 | 3 | 4 | 5 |
| 1. | Muzikos skyrius | Ankstyvojo ugdymo programa  Pradinio ir pagrindinio ugdymo programa  Išplėstinio ugdymo programa | 12,00  13,00  12,00 | -  -  - |
| 2. | Dailės skyrius | Ankstyvojo ugdymo programa  Pradinio ir pagrindinio ugdymo programa  Išplėstinio ugdymo programa | 12,00  13,00  12,00 | -  -  - |
| 1 | 2 | 3 | 4 | 5 |
| 3. | Suaugusiųjų skyrius | Sulaukusiems 18 metų ir nesimokantiems bendrojo ugdymo mokyklose | - | 10,00 |

**Atlyginimo dydis už molėtų menų mokyklos teikiamą muzikos instrumentų nuomos paslaugą**

|  |  |  |
| --- | --- | --- |
| Eil.  Nr. | Programos pavadinimas | Mokestis per mėnesį (Eur) |
| 1. | Ankstyvojo ugdymo programa | 2,00 |
| 2. | Pradinio ir pagrindinio ugdymo programa | 2,00 |
| 3. | Išplėstinio ugdymo programa | 2,00 |
| 4. | Sulaukusiems 18 metų ir nesimokantiems bendrojo ugdymo mokyklose | 5,00 |

„

2. Pakeisti 2 punktą ir jį išdėstyti taip:

„2. Mokesčio dydis mažinamas 95 procentais:

2.1. kai mokinio tėvai (globėjai, rūpintojai) gauna piniginę socialinę paramą pagal Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims įstatymą (nuo pašalpos skyrimo mėnesio);

2.2. kai mokinys yra iš socialinės rizikos šeimos;

2.3. kai mokinys turi negalią (liga);

2.4. kai mokinys yra našlaitis (nėra abiejų tėvų);

2.5. kai mokinys yra Molėtų vaikų savarankiško gyvenimo namų auklėtinis.“;

3. Pakeisti 3 punktą ir jį išdėstyti taip:

„3. Mokesčio dydis mažinamas 50 procentų:

3.1. kai mokykloje mokosi 2 ir daugiau vaikų iš vienos šeimos;

3.2. kai mokinys tampa respublikinių ar tarptautinių konkursų laimėtoju (1 metus nuo apdovanojimo);

3.3. kai mokinys lanko Muzikos ir Dailės skyrius;

3.4. kai mokinys yra našlaitis ir auga nepilnoje šeimoje (nėra vieno iš tėvų);

3.5. kai vienam šeimos nariui tenka mažiau nei 1,5 valstybės remiamų pajamų (toliau – VRP) dydžio per mėnesį;

3.6. kai mokinys atvyksta į mokyklą iš kaimo vietovės, esančios toliau negu 10 km nuo Molėtų miesto (išskyrus tuos atvejus, kai mokykla apmoka kelionės išlaidas į / iš mokyklos ir tuos atvejus, kai užsiėmimai yra organizuojami kaimo vietovių bendrojo ugdymo įstaigų patalpose).“;

4. Papildyti 31 punktu ir jį išdėstyti taip:

„ 31. Nuo mokesčio mokėjimo atleidžiama:

31.1. kai mokinys nelankė įstaigos visą kalendorinį mėnesį dėl ligos ir tėvai (globėjai) raštu pateikė argumentuotą prašymą;

31.2. kai dėl susidariusių objektyvių priežasčių vieną kalendorinį mėnesį ar daugiau mokykloje nevykdomos programos.“.

Savivaldybės meras